กาซนี-กลุ่มตาลิบันประกาศพร้อมสังหารตัวประกันชาวเกาหลีใต้ที่เหลืออยู่ 21 คน ได้ทุกเมื่อหลังจากพ้นกำหนดเส้นตายล่าสุดเมื่อเวลา 14.30 น.วันนี้ตามเวลาในไทยไปแล้ว ขณะที่การเจรจากับรัฐบาลก็ไม่มีวี่แววว่าจะได้ผลนายยูซุฟ อาห์มาดี โฆษกตาลิบันกล่าวว่า กำหนดเส้นตายล่าสุดได้ผ่านพ้นไปแล้ว หลังจากนี้การสังหารตัวประกันจึงเกิดขึ้นได้ทุกเมื่อ และไม่ระบุว่าจะสังหารทีละกี่คน ก่อนหน้านี้นายอาห์มาดีกล่าวว่า การเจรจาไม่มีความคืบหน้า ด้านคณะเจรจาของทางการอัฟกานิสถานเผยหลังพ้นกำหนดเส้นตายสังหารตัวประกันได้ไม่นานว่า การเจรจายังไม่สิ้นสุด และทางการพยายามเกลี้ยกล่อมให้ตาลิบันยอมให้คณะผู้แทนเกาหลีใต้ได้พบตัวประกันบางคน เผยตัวประกัน 2 คนป่วยหนักกาซนี โฆษกของกลุ่มกบฏตาลิบันในอัฟกานิสถาน เผยวันนี้ว่า ตัวประกันหญิง 2 คน ในจำนวน 21 คน ที่ถูกกลุ่มกบฏตาลิบันจับเป็นตัวประกันกำลังป่วยหนัก และว่าผู้แทนเจรจาฝ่ายรัฐบาลอัฟกันยังไม่ได้ติดต่อกลุ่มกบฏ ขณะใกล้ถึงกำหนดเส้นตายในเวลา 14.30 น.วันนี้
กาซนี-กลุ่มตาลิบันประกาศพร้อมสังหารตัวประกันชาวเกาหลีใต้ที่เหลืออยู่กี่คน 
21 คน